| **Dianne Feinstein** |
| --- |
| JAV Senato narė |
|  |
| Gimė | 1933 m. birželio 22 d.Jungtinės Amerikos Valstijos San Fransiskas, Kalifornija, JAV |
| Mirė | 2023 m. rugsėjo 29 d. (90 metų)Jungtinės Amerikos Valstijos Vašingtonas, JAV |
| JAV Senato narė |
| Ėjo pareigas | 1992 m. lapkričio 4 d. – 2023 m. rugsėjo 29 d. |
| 38-oji San Fransisko merė |
| Ėjo pareigas | 1978 m. gruodžio 4 d. – 1988 m. sausio 8 d. |
| Ankstesnis | George Moscone |
| Vėlesnis | Art Agnos |
|  |
| Partija | JAV demokratų partija |
|  |
|  **Vikiteka** | Dianne Feinstein |
| Parašas |
|  |

**Diana Goldman Berman Fainstain** (angl. *Dianne Goldman Berman Feinstein*; 1933 m. birželio 22 d. – 2023 m. rugsėjo 29 d.) – amerikiečių politikė, nuo 1992 iki 2023 m. Kalifornijos valstijai atstovavusi JAV Senato narė. Demokratų partijos narė, 1978–1988 m. San Fransisko merė.

Fainstain gimė ir užaugo San Fransiske. 1955 m. baigė Stanfordo universitetą. 7-ajame dešimtmetyje dirbo San Fransisko miesto valdžioje. 1969 m. išrinkta į San Fransisko stebėtojų tarybą. 1978 m. tapo pirmąja moterimi išrinkta miesto stebėtojų tarybos pirmininke. Po mero Džordžo Maskonio ir stebėtojų tarybos nario Harvio Milko nužudymo tapo San Fransisko mere, pirmąja moterimi užėmusia šias pareigas. Eidama šias pareigas prisidėjo prie miesto tramvajų infrastruktūros atnaujinimo ir 1984 m. Demokratų partijos nacionalinio suvažiavimo organizavimo. Nepaisant 1983 m. bandymo atšaukti ją iš mero pareigų, Fainstain buvo populiari miesto vadovė, 1987 m. įvardinta kaip efektyviausia šalies merė.

1990 m. pralaimėjo rinkimus į Kalifornijos gubernatoriaus postą. 1992 m. iš posto atsistatydinus senatoriui Pytui Vilsonui, kuris ir nugalėjo Fainstain rinkimuose dėl gubernatoriaus posto, Fainstain dalyvavo specialiuose rinkimuose į JAV Senatą ir juos laimėjo. Fainstain tapo pirmąja Kalifornijos valstijai Senate atstovaujančia moterimi. Į tą patį postą buvo perrinkta penkis kartus.

Fainstain buvo viena iš 1994 m. federalinio kovinių ginklų draudimo įstatymo autorių. 2004 m. šis įstatymas nustojo galioti. 2013 m. Fainstain pristatė naują kovinių ginklų draudimo įstatymą, bet jo priimti nepavyko. Fainstain buvo pirmoji moteris Senato taisyklių komiteto ir Senato žvalgybos komiteto pirmininkė. 2017–2021 m. buvo Senato teisės komiteto narė.

Šaltiniai
---------

1. ↑  „Democratic Sen. Dianne Feinstein of California, an advocate for liberal priorities, dies at age 90". *AP News* (anglų). 2023-09-29. Nuoroda tikrinta 2023-09-29.
2. ↑  „Fe". *Real Names of Famous Folk*. Suarchyvuotas originalas April 5, 2008. Nuoroda tikrinta November 11, 2007.  Nežinomas parametras `|url-status=` ignored (pagalba)
3. ↑  „Clipped From The Los Angeles Times". *Los Angeles Times*. 1990-03-13. p. 120. Suarchyvuotas originalas December 10, 2020. Nuoroda tikrinta 2021-04-08.  Nežinomas parametras `|url-status=` ignored (pagalba)
4. ↑  „Clipped From The Los Angeles Times". *Los Angeles Times*. 1986-10-24. p. 32. Suarchyvuotas originalas December 12, 2020. Nuoroda tikrinta 2021-04-08.  Nežinomas parametras `|url-status=` ignored (pagalba)
5. ↑  Macdonald, Katharine (1983-04-27). „Mayor Feinstein Easily Defeats Recall Attempt". *The Washington Post* (anglų). ISSN 0190-8286. Suarchyvuotas originalas December 11, 2020. Nuoroda tikrinta 2021-04-08.  Nežinomas parametras `|url-status=` ignored (pagalba)
6. ↑  Finnegan, Michael (August 17, 2018). „De León captures California's anti-Trump furor, but struggles to gain traction in run to oust Feinstein". *Los Angeles Times*. Suarchyvuotas originalas July 16, 2019. Nuoroda tikrinta August 18, 2018.  Nežinomas parametras `|url-status=` ignored (pagalba)